Document ID: 31980R2308

KOMISJONI MÄÄRUS (EMÜ) nr 2308/80,
3. september 1980,
millega muudetakse määrust (EMÜ) nr 3136/78, millega sätestatakse oliiviõli impordimaksu pakkumismenetluse teel kindlaksmääramise üksikasjalikud eeskirjad
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EMÜ) nr 1917/80,2 eriti selle artikli 16 lõiget 6 ja artikli 19 lõiget 3,
võttes arvesse nõukogu 23. novembri 1978. aasta määrust (EMÜ) nr 2749/78 õli- ja rasvakaubanduse kohta ühenduse ja Kreeka vahel,3 eriti selle artikli 5 lõiget 6 ja artiklit 9,
ning arvestades, et:
vastavalt määruse (EMÜ) nr 3136/784 (viimati muudetud määrusega (EMÜ) nr 1037/795) artiklile 5 kehtivad impordimaksu käsitleva pakkumismenetluse raames välja antud impordilitsentsid alates väljaandmise kuupäevast kuni järgneva kolmanda kuu lõpuni;
vastavalt Kreeka ühinemisaktile ei kehti impordilitsentsid enam alates 1. jaanuarist 1981 algkoosseisuga ühenduse ja Kreeka vahelises kaubanduses; sellest tulenevalt on vaja täpsustada, et alates 31. detsembrist 1980 ei kehti enam litsentsid, milles Kreeka on märgitud kohustuslikuks päritoluriigiks ja ekspordiriigiks,
käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 3136/78 artikli 5 lõikele 3 lisatakse järgmine tekst:
"Nende litsentside kehtivusaeg, mille lahtritesse 13 ja 14 on märgitud sõna "Kreeka", peab siiski lõppema hiljemalt 31. detsembril 1980."
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. september 1980

Labels: 18
17
15